cyanic-selkie/wikianc huggingface dataset:
Victorious
Skimmee
thumb|Consert y wirran, 2011, voish y chlee dys y yesh: Elizabeth Gillies, Avan Jogia, Ariana Grande, Victoria Justice, Leon Thomas III, Matt Bennett, as Daniella Monet
Çheer ny Aeg
She fer jeh ny Neuheillyn smoo ennoil ayns feayn-skeealleydaght Nerin ee Çheer ny Aeg ny Çheer nyn Aeg (veih Tír inna n-Óc y Çhenn Yernish; Tír na nÓg). She skeeal Oshin, fer jeh kuse veg dy varvaanee ren cummal ayn, y skeeal smoo ennoil mastey skeealyn Heer ny Aeg. 'Sy skeeal shen t'eh raait dy row eh currit gys y Çheer shen liorish Niau Folt Airhey. By ayn ren Tuatha Dé Danann cummal tra ren ad faagail eaghtyr Nerin, as ren fir jeh fenee Nerin keayrt gys y Çheer shen. Ta cosoyllaght vooar ayn eddyr Çheer ny Aeg as thallooyn feayn-skeealleydagh Yernagh elley lheid as Mag Mell as Ablach.
V'eh er credjal dy row Çheer ny Aeg soit çheu hoal jeh ymmyl y theihll foddey magh er ellan 'sy neear. My row deiney laccal goll gys yn ellan shen v'eh orroo goll er turrys doccaragh ny cuirrey y gheddyn veih fer jeh ny ferrishyn va cummal ayn. Ren fenee as maynaghyn keayrt er yn ellan ayns skeealyn ny h-echtrae (contoyrtyssyn) as ny h-immrama va feer ennoil car ny Mean Eashyn. Cha nee boayl da'n theihll ry-heet v'ayn ayns Çheer ny Aeg, agh sorçh dy 'launys raad va deiney farghooghyssagh cummal. Cha row aacheoid ny baase ry-gheddyn 'syn ellan shen. By voayl yn aegid veayn as yn aalid v'ayn. By ayns shen haink kiaull, troshid, bea, as dagh shelg taitnyssagh ry-cheilley. Ta cosoyllaghtyn mooar ayn eddyr Çheer ny Aeg as Magheryn Eleeysagh ny Greagee ny Valhalla ny Loghlynee, ga dy row anchaslyssyn mooarey er lheh ayn.
Ta paart mooar ec Çheer ny Aeg ayns skeeal Oshin as Niau Folt Airhey. Ta'n jees oc goll gys Çheer ny Aeg er cabbyl druiaghtagh as y cabbyl shen jargal roie er eaghtyr yn ushtey. T'ad tannaghtyn ayns Çheer ny Aeg er feie tammylt beg, agh fy yerrey s'mooar y feme er filley er Nerin e chaarjyn y 'akin. Ta Oshin tuittym stiagh 'sy dooghid tra t'eh feddyn magh nagh row eh ayns Çheer ny Aeg er feie un vlein agh er feie tree keead bleeaney rere tra Nerin. T'eh filley er Nerin er cabbyl druiaghtagh Niau lesh raaue voee: ny lhig da ny cassyn bentyn y thalloo er nonney huittagh eash ny tree keeadyn bleeaney er dy siyragh. Tra t'eh er roshtyn dys Nerin t'eh feddyn magh dy vel dagh fer jeh ny Fenee marroo. Tra t'eh er e cham-cheayrt ta kuse veg d'ir geearree er cooney lhieu clagh vooar y scughey. Agh, tra t'eh croymmey sheese t'eh tuittym er y thalloo as t'eh jeant ny henn-dooinney er y chooyl. Roish da baase y gheddyn t'eh ginsh y skeeal echey da Perick Noo.
Miljan
right|thumb|Miljanyn er creck ayns ard-vargey ennagh Ta'n fockle miljan (veih'n 'ockle "millish") çheet er stooghyn bee ta jeant ass, ny lesh, shugyr. Ta ny focklyn millshan (veih milseán y Yernish) as candee (veih candy y Vaarle) goll er ymmyd ry hoi'n stoo bee shoh chammah. Dy mennick, ta'n fockle "miljan" goll er ymmyd ry hoi stooghyn bee millish ta eeit gyn skynneydys, agh keayrtyn ta fir jeu eeit liorish cooney maidjeen ny red beg elley nagh vel ymmydit agh un cheayrt. She sampleyryn dy viljanyn ayn na maidjaghyn millish, shocklaid, key riojey, liggrys as sooslagh almyn.
Jessica Chastain
Va anaase vooar ec Chastain 'sy chloie tra v'ee foast aeg as ren ee e chied obbyr cheirdey er yn ardan ayns 1998 myr Juliet liorish William Shakespeare. Erreish j'ee jannoo studeyrys er y chloie ayns Scoill Juilliard, ren ee fo-screeu conaant marish y ghienteyder çhellveeish John Wells. Va paart cuirreydagh aa-filleydagh eck ayns shiartanse dy straihyn çhellveeish, goaill stiagh Law & Order: Trial by Jury. Chammah's shen, va paartyn theateragh ec ayns cloie Anton Chekhov The Cherry Orchard ayns 2004 as cloie doo-skeeal Oscar Wilde Salome ayns 2006.
Erreish j'ee e chied scannane y yannoo 'sy drama Jolene (2008), va rah vooar eck ayns 2011 lesh skeaylley magh shey scannane, goaill stiagh ny dramaghyn Take Shelter (2011) as The Tree of Life (2011). Hooar ee enmyssaghtyn son Aundyryn Academy son e paart 'sy drama shennearishagh The Help (2011) as myr bun-ronseyder CIA 'sy scannane creauagh Zero Dark Thirty (2012). V'ad ny scannaneyn smoo rahoil eck ny scannaneyn far-skeealaght sheanse Interstellar (2014) as The Martian (2015), as y scannane atçhim It Chapter Two (2019). Hie ee er oaie geddyn ard-voyllaghyn son e paartyn ayns ny dramaghyn A Most Violent Year (2014), Miss Sloane (2016), as Molly's Game (2017), as 'sy vyn-straih hellveeish Scenes from a Marriage (2021). Ren ee cosney Aundyr Academy son yn Aghteyr Bwoirrin Share tra ren ee cloie Tammy Faye 'sy scannane beashnyssagh The Eyes of Tammy Faye (2021) v'er ny ghientyn lioreeish.
She bunneyder y cholught gientyn Freckle Films t'ee. Va'n colught shen currit er bun son caghlaays 'sy scannaneaght y chur roish. She baiheyder argid 'sy chlub sockyr Angel City FC t'ee.
Kevin Kilbane
She aa-vluckaneyr keirdey eh Kevin Daniel Kilbane (ruggit er 1 Toshiaght Arree 1977). Chloie eh myr bwoayneyder as fendeilagh. Chossyn Kilbane 110 eddyn lesh fwirran ashoonagh Phobblaght Nerin, y kiarroo s'yrjey lurg Robbie Keane, Shay Given as John O'Shea.
Chloie Kilbane lesh shiartanse dy chlubyn Sostynagh, goaill stiagh Everton, West Bromwich Albion, Sunderland, Wigan Athletic, Huddersfield Town, Derby County, as Coventry City.
Cleaysh voddee
She lus cadjin keylley 'sy chynney Araceae ee cleaysh voddee (Arum maculatum). T'ee ry-akin er feie ny h-Oarpey.
Jalloo-oayleeaght
Ta duillagyn breck glass as gorrym-jiarg çheet magh 'syn arragh. Ta ny blaaghyn nyn soie er spaaidjag gorrym jiarg ny buigh, as speid bane-ghlass mygeayrt echey. Ta ny blaaghyn ass shilley rish bun y speid; ta fainney dy vlaaghyn bwoirrin heese as fainney firryn heose.
Ta fainney dy renaigyn erskyn ny blaaghyn croo ribbey beishteig. Ta soar as çhiassid y speid (wheesh as 15C ny s'çhoe na'n çhiassid çhemmalagh) cleayney beishteigyn, as Psychoda phalaenoides erskyn ooilley. T'ad goit ec y ribbey renaigagh as ta pollyn ny blaaghyn firryn ceaut orroo roish my nod as scapail. T'ad dy ymmyrkey da spaaidjagyn lossreeyn elley as pollnaghey ny blaaghyn bwoirrin lesh. T'ee cleayney caigneyderyn myrgeddin.
'Syn 'ouyr t'ee jannoo berrishyn jiarg feer nieunagh ass ny blaaghyn bwoirrin. Ta ocsalaaytyn saponin ayndaue ta brasnaghey crackan, aahjioogh, çhengey as gailley. Foddee eh gientyn doilleeid ennal, loshtaght as çhingys gailley, agh ta'n blass geyre oc as gleayshaght yialgagh 'sy veeal lhiettal sleih veih ee monney son y chooid smoo. Foddee aart erbee jee gientyn aawoalley allerjagh, myr shen, gow kiarail rish bentyn ree.
Ta fraue mooar eck, wheesh as 40cm fo hallooin.
Bee
Ta fraue rostit cleaysh voddee yn-ee. V'ad cliaghtey creck eh myr "Portland sago", ayns ynnyd stark Injynagh, flooyr ny salep. Foddee eh ve nieunagh mannagh vel eh jeant dy kiart.
Jesheenaghey
T'ee goll er troarey myr lus jesheenagh.
Billey kenney
She crouw ny billey beg sheer-ghlass 'sy chynney Arbutus eh billey kenney (Arbutus unedo). T'eh dooghyssagh da'n ard Mean-vooiragh as yn Europey heear, dys Nerin as y Rank heear.
Yakthungish
She çhengey Tibetagh-Burmagh ee Yakthungish (Yakthung Pan; ta sleih joarree cur Limbu urree). T'ee goll er loayrt ayns Nepaal as yn Injey ec y sleih Yakthung. Ta queig abbyrtyn eck: Panthare, Phedape, Chatthare as Tambar Khole. She Panthare eh yn abbyrt cadjinit, agh ta Phedape ec y theay son y chooid smoo. Ta Yakthungish mastey çhengaghyn smoo Nepaal, Sikkim as in Injey Hwoaie.
Billey kenney
Jalloo-oaylleeaght
T'eh gaase wheesh as 10m er yrjid dy cadjin, ny 15m dy goan. Ta'n corp echey wheesh as 80km er crantessen. Ta duillagyn eelipsagh glassey dorraghey gloasagh echey, mysh 5-10km er lhiurid as 2-3km er lheead, as ta oirr saue-eeacklagh oc. Ta blaaghyn daa-ghooghyssagh baney cummey cluig oc, as t'adsyn goll er pollnaghey ec shellanyn. She berrish jiarg yn-ee eh y mess oc. T'eh mysh 1-2km er crantessen, as eaghtyr garroo echey. T'eh appee rish y nah imbagh blaaghey. Ta soo as alcoal jeant jeu ayns çheeraghyn ennagh, myr sampleyr, medronho Portiugagh.
Yakthungish
Corys screeuee
thumb|left|275px|Corys screeuee Yakthungish. Ta lettyryn lheeah ass ymmyd. Ta corys screeuee ee hene ec Yakthungish, ass bun Devanagiri as corys screeuee Tibetagh. She abugida t'ayn. Ta ny smoo Yakthungee lettyragh ayns Nepaalish na Yakthungish, as myr shen, ta cloughyn Yakthungish daa-hengagh marish lhieggan Nepaalish dy cadjin.
Billey kenney
Cultoor
thumb|120px|left|Ta maghouin bworrinagh as billey kenney (madroño) nyn gowraghyn [[Madrid|Vadrid.]]
Yakthungish
Sheeanoaylleeaght
Shoh tasht myn-heeanagh Yakthungish, rere George van Driem.
Billey kenney
Cultoor
Ta billey kenney ry-akin er armyn Vadrid.
Yakthungish
Corocklyn
Ta Yakthungish geddyraghey bleaystee ayns kiare rere ennalaghey as cronnaneaght: ennalit gyn cronnane, gyn cronnane, cronnaneagh as cronnaneagh ennalit. Cha nel y wheiggoo horçh ry-chlashtyn agh ayns focklyn joarree. Ayns y taabyl heese, cha nel myn-heeanyn ayns eddyraishnee ry-chlashtyn agh ayns focklyn joarree. Er lesh van Dries nagh nee myn-heeanyn dooghyssagh t'ayn, agh fir eeassit.
Fontyn
Ta'n font Code2000 lhiggey dhyt taishbyney cowraghyn Yakthungish.
Nathan Ellington
She aa-vluckaneyr keirdey Sostynagh eh Nathan Levi Fontaine Ellington (ruggit er 2 Jerrey Souree 1981).
Bilhorod-Dnistrovskyi
She caayr ardjynagh as purt er yn awin Dniester er coose y Vooir Ghoo ayns Queiggey Odesa ayns shiar yiass yn Ookraan eh Bilhorod-Dnistrovskyi (Білгород-Дністровський).
Ajaw
She enmys politickagh Mayagh roie-Cholombagh eh Ajaw ny Ahau ("Çhiarn") t'er ny yarrooaghey voish screeuyn epi-ghraafagh. Chammah's shen, t'eh ny enmys da'n 20oo laa 'sy tzolkʼin, y feaillere faaishnagh Mayagh er dy vel oardee kʼatun-yerree yn reireyder taghyrtyn.
thumb|right|180px|[[Logogram da'n 20oo laa enmyssit ayns çhymshal feaillere Mayagh Tzolkin, Ajaw]]
Zión Moreno
She ben-aghteyr as craishteyder Americaanagh ee Zión Moreno (ruggit er 23 Toshiaght Arree 1995). T'ee mie er enney son e paartyn çhellveeish 'sy straih Control Z liorish Netflix as ayns aachummey HBO Max jeh'n straih Gossip Girl (2021) chammah as son e paart 'sy scannane K-12 va screeuit as stiurit ec Melanie Martinez.
Seihll aeg
Va Moreno ruggit ayns El Paso, Texas, lesh paarantyn Meksicagh; ta e moir çheet ass Chihuahua as ta e ayr çheet ass Monterrey. V'ee troggit ayns Albuquerque, New Mexico as loayr ee yn Spaainish 'sy thie.
She ben tessen-cheintyssagh ee Moreno as hoshee ee caghlaa tra v'ee foast 'sy scoill; car y lhing shen ren e cooidjaghtee braggartaghey ish.
Coorse bea
Ren ee çhebbal Aundyryn TV Awards ec MIPCOM 2017 ayns Cannes.
Eric Black
She aa-vluckaneyr as greinneyder bluckan coshey keirdey Albinagh eh John Eric Black (ruggit er 1 Jerrey Fouyir 1963). Chloie Black mastey ny bwoalleyderyn lesh Aberdeen as Metz, cosney aundyryn mooarey lesh y daa wirran, as chossyn eh daa edd da fwirran ashoonagh ny h-Albey. V'eh eginit irree magh ass y chloie tra v'eh foast aeg as haink er dy ve ny ghrienneyder, gobbraghey myr reireyder lesh Motherwell, Birmingham City, as Coventry City.
An Gharbhóg (awin)
Ta'n Gharbhóg (Baarle: Garavogue River) ny h-awin ghiare as veg ayns Coontae Shliggee, Nerin. Lesh moir eck ayns Logh Gile, ta'n awin roie trooid balley Shliggee dys Baie Shliggee. Cha nel yn awin agh 5 km er lhiurid. Ta'n fockle Garbhóg çheet magh ass y daa fockle Yernish "Garbh Óg" as ad çheet er "Garroo Aeg" ny Gaelgey.
Mike Pollitt
She aa-vluckaneyr keirdey Sostynagh eh Michael Francis Pollitt (ruggit er 29 Toshiaght Arree 1972).
Bastag wuigh
She lus blaagh sheer-vio ee bastag wuigh, blaashagh buigh ny jean airhey (Glebionis segetum, Chrysanthemum segetum). T'ee er ny jannoo dooie harrish yn Europey.
Courteney Cox
Ta scannaneyn elley Cox goaill stiagh y scannane fansee jantys Masters of the Universe (1987), y scannane aittys Ace Ventura: Pet Detective (1994), y scannane aittys bioghit Barnyard (2006), y scannane fansee aittys Bedtime Stories (2008), as y scannane drama seyr Mothers and Daughters (2016). She lhee yn colught gientyn Coquette Productions, va crooit eck as ec e aa-heshey David Arquette. Ren ee obbraghey chammah myr stiureyder er e sitcom Cougar Town, y scannane drama çhellveeish TalhotBlond (2012), as y scannane drama doo-aittys Just Before I Go (2014).
Bastag wuigh
Jalloo-oaylleeaght
Foddee ee ve ny sarkyl mooar. Ta leigh ny h-Albey y 13oo eash gra dy vel ooley jeh un cheyrrey er erinagh erbee ta lhiggey da un vastag wuigh cur magh rassyn mastey y troar echey.
Ray Liotta
She aghteyr as gienteyder Americaanagh va Raymond Allen Liotta (18 Nollick 1954 - 26 Boaldyn 2022). Va enney share er son cloie Shoeless Joe Jackson ayns Field of Dreams (1989), Henry Hill ayns Goodfellas (1990) as Tommy Vercetti 'sy ghamman-feeshan Grand Theft Auto: Vice City (2002).
Ren e phaartyn elley goaill stiagh Ray Sinclair ayns Something Wild (1986), raad ren eh geddyn Aundyr Golden Globe, chammah as cloie ayns Unlawful Entry (1992), Cop Land (1997), Hannibal (2001), Blow (2001), John Q (2002), Identity (2003), Observe and Report (2009), Killing Them Softly (2012), The Place Beyond the Pines (2012), as Marriage Story (2019), chammah as y straih drama Shades of Blue (2016–2018).
Volodymyr Zelenskyy
She politickeyr, aghteyr as fer aitt Ookraanagh eh Volodymyr Zelenskyy (Володимир Олександрович Зеленський; r. 25 Jerrey Geuree 1978). She eaghtyrane yn Ookraan t'eh ec y traa t'ayn. Hoshee eh 'syn oik shen ayns Boaldyn 2019.
Shillish
She billey 'sy ghenus Prunus eh shillish (Prunus avium). T'ad dooghyssagh da'n Oarpey, yn Affrick heear-hwoaie as yn Aishey heear. Ta coontey diploid 16 kroymasoomyn echey. . Ta dagh ayrn jeh, er lhimmey jeh messyn appee, beggan nieunagh er y fa dy vel glycosaidyn keeanaganagh ayn.
Jalloo-oaylleeaght
She billey yn-lhoamey t'ayn. T'eh gaase wheesh as 32m er yrjid. Ta roost rea dhone dys jiarg-ghorrym ec biljyn aegey, as lenticellyn cochruinnagh er. T'eh çheet dy ve dhone-ghoo as scaanit er shenn viljyn. Ta duillagyn maylartey un-duillagagh oochrooagh echey, 7-14km er lhiurid as 4-7km er lheead. Ta ooir saue-eeacklagh oc, as cass duillag glass ny jiarg 2-3.5km er lhiurid.
Ta blaaghyn baney echey. T'ad gaase myr corymb dy ghaa dys shey, as queig petyllyn oc. T'ad goll er pollnaghey ec shellanyn. She droop jiarg dorraghey eh y mess oc, mysh 1-2km er crantessen. T'eh yn-ee, ga dy vel eh castagh ny keayrtyn. Ta un rass mooar creoi ayn, mysh 8mm er crantessen, as clash er y çheu echey.
Gitar
right|thumb|[[Gitar classicagh marish strengyn neelane]] She greie kiaullee cleeah strengit eh yn gitar ny yn gytayrn. Dy cadjin, ta shey streng er y ghitar. T'eh goll er reayll ec callin y chloieder as t'eh goll er chloie liorish mairaghey ny pluckey ny strengyn lesh y laue s'troshey tra ta mairyn y laue elley broojey er strengyn er lheh noi ny cleeahyn. Foddee figgeen ny pluggaghyn mair y ymmyd dy woalley ny strengyn. Ta sheean y ghitar tilgit dy sheeanoil, liorish shamyr aavuilltagh er y ghreie, ny ve mooadit liorish glackeyder lectraneagh as mooadagher.
Eas
right|thumb|250px|Eas Havasu, faggys da [[Havasuuw, Arizona, SUA.]] Ta eas ny lhieggey ushtey çheet er boayl raad ta ushtey roie tuittym harrish boayl eaynagh ny eaynin. Ta easyn coontit mastey ny phenomenonyn smoo aalin 'sy najoor. Ta easyn ennagh ymmydit ayns gientyn pooar ushtey-lectragh.
Inver
right|thumb|250px|Inver [[Abhainn Nid, Nalbin.]] Ta inver çheet er corpane d'ushtey ta cruinnit dy paartagh lesh un awin ny strooan ny ny smoo roie stiagh ayn, as lesh kiangley seyr eck rish y vooir.
Vuk
Foddee dy vel Vuk çheet er:
Inver
Ta inveryn nyn ardjyn caghlaaee eddyr çhymmyltaghtyn awinagh as çhymmyltaghyn marrey, as t'ad fo cleaynaghyn mooiragh, lheid as tidaghyn, tonnyn, as lhiggey stiagh d'ushtey sailley; as t'ad ec y traa cheddin fo cleaynaghyn awinagh, lheid as strooanyn d'ushtey oor as drundin. Ta'n lhiggey stiagh d'ushtaghyn sailley as ooragh cur rish keimyn ardjey dy veaghey 'syn ushtey as 'sy drundin. Rere shen, ta inveryn coontit mastey ny h-ardjyn smoo troaragh er y theihll.
Traie
right|thumb|250px|Deiney er y traie ayns [[Uimaranta, Finlynn.]] She cummey thallooin creg-oaylleeagh rish oirr cheayin, varrey ny logh ee traie. T'ee jeant seose jeh partigalyn beggey skeaylt ta jeant seose jeh creg, lheid as geinnagh, garvel, shillee, ny bwaagyn. Foddee dy vel fraueyn bea-oaylleeagh ec cummal traie, as ee jeant seose jeh smooirlagh dy shligganyn ny smooirlagh dy algey corrylagh.
Tudjeen
right|thumb|Daa hudjeen lesh shollaneyn jeh'n vark [[f6 (tudjeen)|f6.]] She rollian beg dy hombagey keyl-ghiarit ta fillit çheusthie jeh pabyr thanney er son smookal ("jaaghey" er cowraghyn) eh tudjeen (ny toghteen‎ ny jaaghag‎ dy mennick). Ta'n tudjeen goll er foaddey ec kione er lheh as ta'n smookeyder tayrn stiagh ennal veih'n chione elley. Dy mennick ta'n smookeyder greimmey yn tudjeen lesh y laue echey, agh ny keayrtyn ta'n smookeyder jannoo ymmyd jeh greimmeyder tudjeen. Ta shollaneyn ry-gheddyn 'sy chooid smoo jeh tudjeenyn noa-emshyragh as t'ad jeant seose jeh tombagey aachummit as brashaneyn elley.
Shymmey jeeill ta tudjeenyn jannoo er corp y smookeyder. She stoo neu-lhiggagh eh yn nicoteen, y preeu-stoo kemmigagh shickobbree 'sy tombagey as, rere shen, ayns tudjeenyn. Ta mysh lieh chooid jeh smookeyderyn feddyn baase er cooishyn bentyn rish y smookal as t'ad coayl mysh 14 bleeaney jeh'n vea oc. S'gaueagh smookal tudjeenyn ec mraane torragh as shymmey feanish t'ayn ta taishbyney dy vel y smookal cur rish lheamyssyn ruggyree, goaill stiagh anlheiltyssyn inçhynagh as fishigagh. Ta feanish ayn chammah dy vel y smookal aa-laue cur er slaynt fakideryn, as, rere shen, ta leighyn ayn nish ayns ram çheeraghyn ta cur lhiettrimys er y smookal ayns buill obbree as heayagh.
Simferopol
She caayr er lieh-innys y Chrimeea eh Simferopol (Симферополь; Сімферополь; Aqmescit "y mosk bane"). Myr preeu-valley yn lieh-innys, she cree politickagh, tarmaynagh as arraghey Simferopol. 'Sy vlein 2013 va 362,366 dooinney cummal ayn. She unnid reiragh Phobblaght Hene-reiltagh ny Crimeea (yn Ookraan) ny Phobblaght ny Crimeea (y Roosh) t'ayn.
Vuk (scannane)
She scannane bioghit Ungaaragh voish y vlein 1981 eh Vuk va skeayllit magh ayns çheeraghyn Baarlagh fo'n ennym The Little Fox. Va'n scannane gientit ec Pannónia Filmstúdió, as t'eh bunnit er y noaskeeal fo'n ennym cheddin liorish István Fekete. Ta'n scannane er ny stiurey liorish Attila Dargay as er ny screeu liorish Attila Dargay, István Imre as Ede Tarbay, as v'eh skeayllit magh ayns 1981.
Ráth Tó
She balley ayns Coontae yn Vee, Nerin, eh Ráth Tó (Ratoath). Ta'n balley ny hoie er crossag ny raaidyn ardjynagh R125 as R155. Rere coontey-pobble 'sy vlein 1996 va 1,061 deiney cummal 'sy valley, agh rere y choontey-pobble reesht 'sy vlein 2006 va 7,249 deiney ayn. Ta awin an Ghabhair roie trooid y valley.
Neill Rimmer
She aa-vluckaneyr keirdey Sostynagh eh Neill Rimmer (ruggit er 13 Sauin 1967). Chloie eh 'sy Football League lesh Wigan Athletic son y chooid smoo.
Aah
right|thumb|250px|Aah 'syn awin ayns [[Hückeswagen.]] Ta aah ny aae çheet er boayl 'syn awin ny 'sy strooan raad t'eh so-aahoil er shooyl ny liorish carbyd. Dy mennick, she phenomenon najooragh t'ayn.
Ta'n fockle 'aah' ry-akin ayns enmyn ram buill, lheid as Droghad Aah (aah raad ta droghad ayn), ny Aah yn Ollee (aah 'syn awin raad ren dew goll harrish yn awin). Ayns cosoylagh rish shen, ta'n fockle áth ny Yernish (ayns Baile Átha Troim as Áth an Ghainimh) as yn fockle àth ny Gaelg Albinagh (ayns Àth a' Chàirn as Àth Maol Ruibhe) nyn go-cheintee as ta'n cheeall cheddin oc.
Altrincham F.C.
Ta Altrincham F.C. chlub sockyr Sostynagh ta soit ayns Altrincham, Cheshire. Va'n club bunnit 'sy vlein 1891.
Colin Greenall
She aa-vluckaneyr keirdey Sostynagh eh Colin Anthony Greenall (ruggit er 30 Nollick 1963). Chloie eh ayns ny smoo na 600 cloiaghyn eddyr 1980 as 1999. Hoshee e choorse echey ec Blackpool myr prindeys as va shaylyn echey ec Gillingham, Oxford United, Bury, Preston North End, Chester City as Lincoln City roish my ren eh goaill jerrey lesh e choorse ec y chlub 'sy valley dooghys echey, Wigan Athletic.
Ronney Reireyderyn Wigan Athletic F.C.
Garleid
Ta'n gharleid, ny yn gharleyd (Allium sativum) ny dooie 'sy chynney unnish Alliaceae. T'ad ny dooieyn s'niessey j'ee rere mooinjerys na'n unnish, y skallad, y lus thie, as y çhoushan. Ta'n gharleid er ve ymmydit er feie ny bleeantyn er son cooishyn coagyragh as lheihysagh. She yn chruinnag y chooid jeh'n luss gharleid ta ymmydit son y chooid smoo. Er lhimmey jeh ny sorçhyn un ingagh, ta'n chruinnag rheynnit ayns ram rheynnyn rouayr t'enmyssit ingaghyn. Ta ny h-ingaghyn ymmydit son cloneaghey, bee (aw ny aarlit), ny son cooishyn lheihysagh, as ta blass spiosragh, geyre chowreydagh ec ta çheet dy ve ny s'buiggey as ny s'miljey lesh aarlaghey. Ta ny duillagyn, as ny blaaghyn er y chione (speid) nyn gooid yn-ee as t'ad eeit tra t'ad aeg as bog. Myrane lesh shen, ta stilk ny blaaghyn aegey (sthockyn) jeh ny sorçhyn creoi-wannalagh as elefant currit er y vargey son cooishyn cosoylagh rish lus ny sooghid ayns freeghaghyn mestagh. Dy mennick, ta'n crackan fendeilagh er rinkyn jeh'n luss ceaut ersooyl rish aarlaghey son y chooid smoo jeh cooishyn coagyragh, agh ta king lane aegey aarlit lesh y chrackan orroo 'sy Chorea.
Morecambe F.C.
Ta Morecambe Football Club chlub sockyr Sostynagh ta soit ayns Morecambe, Lancashire. Va'n club bunnit 'sy vlein 1920.
Leeg Vluckan Coshey Ellan Vannin
She leeg soccer da clubyn ayns Mannin eh Leeg Vluckan Coshey Ellan Vannin ny Isle of Man Football League. T'eh fo stiurey ec Sheshaght Vluckan Coshey Ellan Vannin. Cha nel y leeg ny cooid jeh corys leeg vluckan coshey Hostyn. Ta dagh fwirran er yn ellan ancheirdagh.
Cummey
Ta'n leeg jeant seose jeh 26 fwirranyn rang-oardit ayns daa rheynn. Ta 13 fwirranyn 'syn Ard-Rheynn as ta 13 fwirranyn 'sy Nah Rheynn. Ta daa chlub er n'yrjey gys yn Ard-Rheynn veih'n Nah Rheynn, as ta daa chlub er n'injillaghey gys y Nah Rheynn ec jerrey yn imbaee dagh blein. Ta cooyl-wirranyn ec dagh fwirran cloie ayns Cochiangle Bluckan Coshey Ellan Vannin.
Myrane lesh y leeg shen, ta leeg da mraane ayn chammah, as ee jeant seose jeh daa cheim, as shey fwirranyn ayns dagh keim. Ta ny fwirranyn shen kianglt rish ny fwirranyn firrynagh oc.
Y Nah Rheynn
Ta'n Nah Rheynn er ny pohlldey liorish CFS as t'eh er enney myr CFS Division Two.
Shoh ny fwirranyn ta cloie 'sy Nah Rheynn 'syn imbagh 2010-11:
Droghad
right|thumb|250px|Droghad harrish [[An Doiríoch, Cluain na nGall, Nerin.]] She strughtoor eh droghad ta troggit son dy gholl harrish glion, raad, corpane d'ushtey, ny harrish bac fishigagh elley lheid as foar. Ta'n cummey oc anchasley rere currym y droghad, najoor y thalloon raad ta'n droghad goll er troggal, y stoo ta ymmydit ayns e hroggalys, as yn argid t'ayn da'n troggalys.
Commishoon Eaghtyraneagh (Nerin)
Ta'n Commishoon Eaghtyraneagh (Baarle: Presidential Commission, Yernish: Coimisiún na hUachtaránachta) ny lhiass-eaghtyraneys çhymsagh jeh Nerin.
Olteynys
Ta tree olteynyn shirveish er y Chommishoon Eaghtyraneagh.
Cummaghtyn
Ta'n Commishoon Eaghtyraneagh cooilleeney dagh currym as cair jeh oik Eaghtyrane Nerin:
Jeeagh er Eaghtyrane Nerin ry hoi cummaghtyn as cairyn yn Eaghtyrane.
Bun
Va'n Commishoon Eaghtyraneagh currit er bun ayns Bunraght Nerin ny bleeaney 1937. V'eh ymmydit da'n chied cheayrt eddyr Mee ny Nollick 1937, nar haink y Vunraght ayns bree, as Mean Souree 1938, nar va'n chied Eaghtyrane currit ayns oik. Ec y toshiaght, er yn oyr nagh row yn shannad Yernagh currit er bun as reiht, va'n soiag er y Chommishoon va kiarit da Cathaoirleach Heanad Éireann lhieenit ec Eaghtyrane yn Ard-whaiyl fo Kiarailyn Neuveayn ny Bunraght.
Bodhrán
right|thumb|Y bodhrán marish cipín She drum creatlagh jeh bun Yernagh eh yn bodhrán (ymmodagh: bodhráin ny bodhrányn). T'ad eddyr 25 as 65 cm (10-26 oarlagh) er crantessen, agh ta'n chooid smoo jeu eddyr 35 as 45 cm (14 - 18 oarlagh). Ta çheughyn y drum eddyr 9 as 20 cm (3.5–8 oarlagh) er diunid. Ta kione sheh ghoair taggit er un çheu (ta king haahit ny shehyn beiyn elley ymmydit keayrtyn chammah). Ta'n çheu elley foshlit dy lhiggey da un laue ve broojit noi'n çheu sthie jeh'n chione drummey dy stiurey yn tilgey as y toan-daah.
Foddee un ny daa hesmad, foddee ad ve yn-arraghey, ve çheusthie jeh'n chreatlagh, agh s'goan shen jiu er greieyn noa-emshyragh. Ta bodhrányn noa-emshyragh er lheh goaill stiagh coryssyn çhioonee obbrinagh gollrish adsyn ta ry-gheddyn er drummaghyn elley ayns trellooyn drummey. Dy cadjin, ta crackanyn ny bodhrányn goll er çhionney ny er lhaggaghey liorish ogher shey-lhiatteeagh, croghey er y staydys aeraghtagh.
Eaddeeyn
thumb|right|Radling lesh eaddeeyn er. Ta eaddeeyn ny eaddagh çheet er ny nheeghyn ta deiney ceau dys y corp dy choodaghey, tro ta ry-akin ayns dagh fer dy heshaghtyn deiney noa-emshiragh. She foaynoo myr coadey veih'n emshir y phreeu-chooish d'eaddeeyn. Ta eaddeeyn cooney lesh sauçhys car obbraghyn gaueagh lheid as troagyraght as coagyraght, as ny h-eaddeeyn jannoo seose scarrey eddyr y chrackan as y çhymbyllaght. Ta eaddeeyn kiarail scarrey slayntagh as ad freill foddeeaght eddyr tomaineyn as y corp as cur cagliagh er ym-skeaylley ny bunniagyn.
Ta eaddeeyn cloie paart ayns foaynooyn sheshoil as cultooragh chammah. Myr sampleyr, ta cullee eaddee cur enney er feallee hivoil lheid as poleenyn, sidooryn, fwirran, a.r.e. Ayns ram sheshaghtyn ta cliaghtaghyn mychione eaddeeyn aahoilshaghey stundayrtyn er feeudys, craueeaght, keintys, as staydys sheshoil. Foddee dy vel eaddeeyn cloie paart myr cummey jesheenaghey as dreagh dy hosheeaghtyn ny fassan persoonagh.
Selena Gomez
She arraneyder, ben-aghteyr, as gienteyder scannane Americaanagh ee Selena Marie Gomez (ruggit er 22 Jerrey Souree 1992). Hoshee e coorse cloie er y straih hellveeish phaitçhyn Barney & Friends (2002–2004). Myr jeigeyr, haink ard-ghoo urree son e paart myr Alex Russo 'sy straih hellveeish Wizards of Waverly Place (2007–2012) liorish y Disney Channel. Goll rish e coorse çhellveeish, chloie Gomez ayns ny scannaneyn Another Cinderella Story (2008), Princess Protection Program (2009), Wizards of Waverly Place: The Movie (2009), Ramona and Beezus (2010), Monte Carlo (2011), Spring Breakers (2012), Neighbors 2: Sorority Rising (2016), The Dead Don't Die (2019), as A Rainy Day in New York (2019). Chur ee e goo rish y characteyr Mavis 'sy straih scannane Hotel Transylvania (2012–2022).
Ren Gomez ard-ghientyn ny straihyn çhellveeish 13 Reasons Why (2017–2020) as Living Undocumented (2019) trooid e colught gientyn, July Moon Productions. Chammah's shen, t'ee ard-ghientyn as cloie ayns y straih choagyraght Selena + Chef er HBO Max (2020–jiu) as 'sy straih aittys folliaght Only Murders in the Building (2021–jiu) er Hulu.
Skeayl Gomez magh tree albymyn lesh yn aa-vann eck, Selena Gomez & the Scene, as ren da fer jeu roshtyn y jeih s'yrjey er Billboard 200 ny Steatyn Unnaneysit: Kiss & Tell (2009), A Year Without Rain (2010), as When the Sun Goes Down (2011). Ren e chied albym lioree hene, Stars Dance (2013), roshtyn baare y Billboard 200, tra ren e hingyl toshee, "Come & Get It", roshtyn y jeih s'yrjey er y Billboard Hot 100 ayns ny Steatyn Unnaneysit. Haink e nah albym seyrlann, Revival (2015), magh 'sy chied ynnyd ayns ny Steatyn Unnaneysit.
Peyton Meyer
She aghteyr Americaanagh eh Peyton Meyer (ruggit er 24 Sauin 1998 ). Ta enney share er er son e phaart myr Lucas Friar 'sy straih hellveeish Girl Meets World liorish y Disney Channel, chammah's er son e phaart myr Wes Manning ayns Dog with a Blog liorish y Disney Channel. Chloie eh 'sy fillym Netflix He's All That ayns 2021.
Bootys
thumb|right|[[Bootysyn rubbyr ny bootysyn Wellington ta ceaut er gowaltyssyn dy mennick.]] Ta bootys çheet er sorçh dy chullee choshey. Da'n chooid smoo t'eh coodaghey yn chass as yn abane as t'eh sheeyney seose ny cassyn, ny keayrtyn gys y ghlioon ny gys y lhesh. Ta brebanyn ec bootysyn as dy mennick t'ad yn-scarrey veih'n chooid elley jeh'n trie, ga dy vel ad jeant ass un pheesh. Dy tradishoonagh ta bootysyn jeant ass liare ny rubbyr, agh jiu t'ad jeant ass ram sorçhyn dy nheeghyn. Ta bootysyn ceaut er son nyn voaynoo - t'ad coadey yn chass veih ushtey, sniaghtey, laagh, ny gaueyn ny kiarail pohlldey da'n abane car obbraghyn breeoil - as er son cooishyn fassan.
Laare-Studeyrys Manninagh
She Laare-Studeyrys Manninagh (Baarle: Centre for Manx Studies) preeu-laare er Ellan Vannin ry hoi studeyrys er cooishyn bentyn rish Mannin, y Ghaelg, as cultoor as shennaghys Vannin. T'eh ny unnid acadoil jeh chooid Scoill ny Shenndaaleeaght, ny Classicee, as ny h-Egyptoaylleeaght ayns Ollooscoill Lerphoyll as t'eh soit ayns Doolish. T'eh stiurit liorish bing lesh reihdee ass ny tree co-heshaghtyn, Eiraght Ashoonagh Vannin, Ollooscoil Lerphoyll, as Rheynn Ynsee Vannin. Va'n laare currit er bun 'sy vlein 1992 dys scollagyn fo-cheimee as eear-cheimee y ynsaghey, dys ronsey shenndaaleeagh, cultooragh, çhymmyltaghtoil, as shendeeagh jeh scansh eddyr-ashoonagh y stiurey, as dys enney eddyr-ashoonagh jeh Mannin ayns ny bun-chooishyn shoh y chur er oai.
Bussal mwannal
thumb|right|Daa 'er ta ceau bussalyn mwannal. She peesh d'eaddagh ta ceaut er, ny mygeayrt, y chione ny mygeayrt ny bouin eh bussal mwannal. T'ad ceaut son çhiass, glennid, fassan, ny cooishyn crauee. T'ad ry-gheddyn ayns ram daaghyn.
Emmerson Boyce
She bluckaneyr keirdey Sostynagh-Barbadagh eh Emmerson Orlando Boyce (ruggit er 24 Mean Fouyir 1979). Ec y traa t'ayn, t'eh cloie lesh Ashton Town A.F.C..
Sage Kinvig
thumb|Boayl va Sage beaghey ayn Va Sage Kinvig (c. 1870-1962) nane jeh ny Gaelgeyryn dooyssagh s'jerrinagh tra hooar ee baase.
William Lawrence Bragg
S'ard-ghooagh William Lawrence Bragg (31 Mayrnt 1890 – 1 Jerrey Souree 1971), y fishigagh Goaldagh va ruggit 'syn Austrail, as e ayr William Henry Bragg (1890-1971) er yn oyr dy ren ad gymmydey scellyn-X y strughtoor jeh crystalyn y gheddyn magh. Dod ad taishbyney dy row crystalyn dy stoo goll rish cloreed sodjum jeant ass millioonyn dy h-eeaneyn cloreed as eeaneyn sodjum reaghit dy reajagh. Sy vlein 1915, chossyn ad Aundyr Nobel ayns Fishig ayns paart son yn obbyr oc ayns crystallografeeaght scell-X. She ny Braggyn yn un ayr as vac chossyn yn onnor shoh. Haink Bragg dy ve ny Olloo jeh Fishig ec Ollooscoill Cambridge. Tra dirree eh ass yn obbyr shen, va anaase mooar echey er ynsaghey sheanse da sleih aegey.
Britt Robertson
Ren ee cloie Marnie Cooper 'sy reayrtys foshlee jeh'n scannane Scream 4 (2011) liorish Wes Craven. Ta enney er Robertson chammah son cloie paartyn ayns straihyn çhellveeish lheid as Life Unexpected (2010–2011), The Secret Circle (2011–2012), Under the Dome (2013–2014), Girlboss (2017) as For the People (2018–2019).
Baile an Mhóta, Coontae Shliggee
Ta Baile an Mhóta (Yernish son "Balley ny Jeeg"; Ballymote) ny valley margee ayns jiass Choontae Shliggee, Nerin. Ta'n balley ny valley shendeeagh, lesh Caisleán Bhaile an Mhóta va troggit ec Richard de Burgh mygeayrt ny bleeaney 1300.
Arraghey
Ta'n balley ny lhie er çheet ry-cheilley ny raaidyn ardjynagh R293, R295 as yn R296, as er raad yiarn Shliggagh dys Divlyn. Va'n stashoon traenagh foshlit er 3 Mee ny Nollick 1862.
Sleih
Ta sleih ennoil ennagh ass Baile an Mhóta as ny h-ardjyn mygeayrt goaill stiagh:
Oashyryn bouinagh
thumb|right|Oashyryn bouinagh doo Ta oashyryn bouinagh çheet er sorçh dy gharmad eaddagh da ny cassyn as dy mennick t'ad cur y corp ayns fine veih'n vouin gys ny mairyn coshey. Jiu, ta mraane as caillinyn ceau oashyryn bouinagh da'n chooid smoo, agh ta fir as guillyn ennagh, myrane lesh oikanyn as talkeyderyn jeh'n daa cheintys. Da'n chooid smoo, ta oashyryn bouinagh jeant ass neelane ny cadee, agh ta elastane goit stiagh dy mennick ayns mestaghyn noa-emshiragh dys y vrash dy hareaghey. Ta oashyryn bouinagh nagh vel sheeyney harrish ny cassyn çheu heese jeh'n abane enmyssit lurgnaneyn.
David Schwimmer
She aghteyr, fer aitt, stiureyder, as gienteyder scannane Americaanagh eh David Lawrence Schwimmer (ruggit er 2 Sauin 1966). Hooar eh enney dowanagh tra ren eh cloie Ross Geller 'sy sitcom Friends, raad hooar eh Aundyr y Screen Actors Guild as enmyssaght son Aundyr Primetime Emmy son yn Aghteyr Co-hassooagh Ard-yindyssagh ayns Straih Aittys ayns 1995. Tra v'eh foast cloie ayns Friends, va'n chied phaart scannane toshee echey ayns The Pallbearer (1996), as lurg shen haink paartyn ayns Kissing a Fool, Six Days, Seven Nights, Apt Pupil (1998), as Picking Up the Pieces (2000). Lurg shen, v'eh reiht dy chloie 'sy vyn-straih Band of Brothers (2001) myr Herbert Sobel.
Edd (eaddeeyn)
thumb|right|Edd [[Fedora (edd)|Fedora]] She coodagh da'n chione eh edd. T'eh ceaut myr coadey noi'n emshir, son cooishyn crauee, son sauçhys, ny myr cullee choonee fassan. Ayns ny shenn traaghyn va idd cowraghey staydys sheshoil y cheaueyder. 'Sy chahnagh, foddee dy vel ad cowraghey rhenk as rejiment.
Cummey edd
Ta idd jeant seose jeh kiare ayrnyn:
Jimmy Bullard
She aa-vluckaneyr keirdey, greinneyder, as dooinney çhellveeish Sostynagh eh James Richard Bullard (ruggit er 23 Jerrey Fouyir 1978). She co-oastagh y chlaare Jesarn Soccer AM er Sky Sports t'eh.
Tessen-cheintyssagh
right|thumb|July Schultz marish ny lettyryn "XY" scruit er bass e laue ec prowal Existrans ayns 2005 ayns Paarys She deiney ta gennaghtyn enney keintys nagh vel cohassooagh rish y cheintys va livreit dauesyn as dy vel geearree ceaghley dy beayn dys y cheintys t'ad cur enney orroosyn hene ad tessen-cheintyssee. Dy mennick, t'ad goaill ymmyd jeh couyr lhee son dy yannoo yn ceaghley shen, goaill stiagh therapaghyn aaenmyssagh keintys, lheid as therapey cur-er-ash broddagyn as laue-lheeys aa-enmyssagh keintys son dy chooney ad aa-heughey nyn girp rish nyn geintyssyn ennit.
Jordan Mustoe
She bluckaneyr Sostynagh eh Jordan David Mustoe (ruggit er 28 Jerrey Geuree 1991). T'eh cloie lesh y wirran Yernagh Finn Harps.
Baile Bháigh
She claghan beg ayns çheshvean Choontae yn Vee, Nerin, ee Baile Bháigh (Boyerstown). T'eh ny hoie 5 km çheu heear yiass veih'n Ooive, preeu-valley yn choontae beggan çheu hwoaie jeh'n phreeu-raad ashoonagh N51.
Corockle meill-eeacklagh
thumb|200px|Fockley magh corockle meill-eeacklagh. Ta'n [[çhengey ayns jiarg, as sideyn cowraghey stroo yn aer.]]
Ta corockle meill-eeacklagh goll er fockley magh liorish y veill sinshley as ny feeacklyn syrdjey. Shoh meill-eeacklee yn Abbyrlhit Sheeanagh Eddyr-ashoonagh:
Ellanyn ny Geyrragh
Ta Ellanyn ny Geyrragh (Faaroish: Føroyar, Danvargish: Færøerne) ellanragh t'ayns y Cheayn Sheear co`aggys eddyr Shetlynn, yn Eeslynn as Norlynn. Ta reill thie ec yn ellanragh veih'n blein 1948, as t'eh ny voayl jeh'n Rigsfællesskabet. Ta faggys-chianglaghyn oc lesh yn Eeslynn, Shetlynn, yn Orkaid, ny h-Ellanyn Sheear as Greenlynn. Va'n ellanragh rheynnit magh ass Norlynn 'sy vlein 1814. Ta Tórshavn ard-valley yn ellanragh.
Shennaghys
Cha nel shennaghys ny traaghyn toshee yn ellanragh dy mie er fys. Haink monnee Yernagh gys yn ellanragh 'sy sheyoo eash, as hug ad lhieu stiagh kirree as corkey, as y çhenn-Yernish ayns y çheer. Mygeayrt y vlein 650, haink ny Loghlynee lesh y çhengey oc. Ec jerrey y chied eash jeig va'n ellanragh currit stiagh myr cooid jeh Norlynn. Rere Unnaneys Kalmar 'sy vlein 1380 va reiltys ny Danvarg cur yn ellanragh foee stiurey. Haink yn aachummey gys ny hellanyn ayns 1538. Rere Conaant Kiel 'sy vlein 1814 v'ad freilt ec y Danvarg. Hooar yn ellanragh reill thie ayns 1948. Cha nel yn ellanragh ny voayl yn Unnaneys Oarpagh gy dy dy vel y Danvarg currit stiagh ayn.
Ardjyn as baljaghtyn
Ta ny hellanyn rheynnit ayns 34 baljaghtyn (kommunur). Ta mygeayrt 120 baljyn soit ayns ny baljaghtyn.
Rere tradishoon, ta shey sýslur ("ardjyn"; Norðoyar, Eysturoy, Streymoy, Vágar, Sandoy as Suðuroy) ayn. Jiu, she ard poleenagh eh sýslur agh ta'n fockle currit dys ny hardjyn çheeroaylleeagh. Ayns shenn hraaghyn va ting (quaiyl) ec chooilley sýsla, yn várting (ting arree).
Çheer-oaylleeaght
200px|left|thumb|Yn ellan Lítla Dímun Ta Ellanyn ny Geyrragh ellanragh ta soit eddyr y Vooir Loghlynagh as y Keayn Sheear co`aggys eddyr Shetlynn, yn Eeslynn as Norlynn. T'ad soit ec co-oardinaidyn 62°00′ Hwoaie 06°47′ Heear.
Ta eaghtyr 1,399km2 oc, as cha nel ard-awinyn ny loghyn ayn. Ta 1,117km jeh coose. She Lítla Dímun yn un ellan neuchummaltit. Ellanyn cregganagh lesh tullaghyn beggey t'ayn; ta ny cooseyn çhemmit lesh eaynnee. T'eh Slættaratindur (882m) yn boayl s'yrjey.
Ymmyrkey
150px|right|thumb|Baatey assaig, [[Smyril]]
Ta shirveish skedjalit ass Purt Aeragh Vágar er ellan Vágoy gys king jurnaa myr Reykjavík, København, Oslo, Lunnin-Stansted a.r.e. She Atlantic Airways y lhuingys aer smoo ayns Ellanyn ny Geyrragh.
Ayns shenn hraaghyn cha row agh corys ymmyrkee gyn anchoodaghey ayn. Jiu, ta 80% jeh'n phobble kianglt ry-cheilley lesh corys thiollaneyn fo-honn, droghadyn as taagheryn eddyr ny tree ellanyn smoo as tree ellanyn elley da yn shiar hwoaie. Ta baataghyn assaig eddyr ad as ny daa ellan da yn jiass.
Sleih
'Sy vlein 2007 va cummal er 48,500 dy 'leih ayns yn ellanragh. Ta'n tromlagh mooar jeh'n phobble ny 'Aaroee, jeh kynney fuilleeaght ny Nordagh as ny Celtiagh.
Çhengey
Ta'n 'Aaroish ny kied çhengey loayrit ayns ny hellanyn. T'ee nane jeh ny çhengaghyn Germaanagh by loo. Ta grammadeys ny çhengey gollrish Eeslynnish as Loghlynish. Agh ta'n çhengey loayrit gollrish y Norlynnish as ee anchasley rish yn Eeslynnish. Ayns y 20oo eash hooar Faaroish e stayd oikoil, as, rere dy vel yn ellanragh ny oltey jeh'n Ream Danvargagh, ta'n Danvargish gynsagh.
Craueeaght
Ayns ny 1820yn va'n ghleashaght crauee Sushtallagh Creestee, ny Braaraghyn Plymouth currit er bun ayns Sostyn. 'Sy vlein 1865, haink oltey y ghleashaght gys yn ellanragh trooid Shetlynn. Ec jerrey yn 19oo eash va 30 olteyn jeh ny Braaraghyn Plymouth Faaroagh. Jiu, ta mygeayrt 10% jeh'n phobble ny olteyn yn Brøðrasamkoman (cohionnal ny Braaraghyn Foshlit). Ta 170 jeh'n phobble ny olteyn ny hAgglish Chatoleagh.
Lee Nicholls
Ta Lee Anthony Nicholls ny vluckaneyr Sostynagh. T'eh cloie lesh Huddersfield Town.
Ellanyn ny Geyrragh
Craueeaght
T'ad Skyll Noo Olaf as moir-agglish Magnus ayns Kirkjubøur, yn Vesturkirkjan as y Skyll Maria ayns Tórshavn, Skyll Fámjin, as Christianskirkjan ayns Klaksvík ny kialteenyn as enney share err orroo.
Wiltshire
She coontae jesh-chliaghtagh as reiragh ayns Sostyn Heear Yiass eh Wiltshire. T'eh çhemmit liorish Sheer Aah yn Ollee da'n çhiar hwoaie, Berkshire da'n çhiar, Hampshire da'n çhiar yiass, Dorset da'n jiass, Somerset da'n çheear yiass, as Bristol as Gloucestershire da'n çheear hwoaie.
Ellanyn ny Geyrragh
Baljyn
Ta nuy baljyn ayns yn ellanragh lesh earroo yn phobble ny smoo ny 1,000 dy 'leih. T'ad yn ard-valley Tórshavn (12,582), Klaksvík (4,681), Hoyvík (2,951), Argir (1,907), Fuglafjørður (1,542), Vágur (1,402), Vestmanna (1,251), Tvøroyri (1,170) as Miðvágur (1,032).
Rolley deiney ass Shliggagh
Ta Shliggagh ny valley mooar ayns sheear hwoaie Nerin. T'eh ny valley coontae jeh Coontae Shliggee, as va ram ellyneyryn, eunysseyryn, politickeyryn as delleyderyn ruggit ayn.
Wiltshire
Ta'n coontae jesh-chliaghtagh goaill stiagh Swindon, ny lught-reill unnaneagh nagh vel fo stiureydys Coonceil choontae Wiltshire.
Ta'n coontae goaill stiagh ny h-ynnydyn shennaghyssagh Stonehenge as Avebury.
Shorshish
Ta'n Çhorshish (ქართული ენა, er ny romanaghey myr: kartuli ena) ny çhengey Chartvelagh smoo as s'lhea, as t'ee ny çhengey lettyragh ny lingua franca son loayreyderyn ny çhengaghyn elley mooinjeragh. She çhengey oikoil y Çhorshey t'ee as she çhengey dooghyssagh t'ee ec 87.6% jeh pobble y çheer. Ta mysh 4 millioonyn dy loayreyderyn ayn jiu.
Düsseldorf
She preeu-valley yn Rhine Hwoaie-Westfalen, fer jeh ny steatyn Germaanagh, as cree ard moirvaljagh y Rhine-Ruhr, eh Düsseldorf (.
She cree dellal eddyr-ashoonagh as argidoil eh Düsseldorf as ta enney mooar er y chaayr er son ny margagheyn fassan as traghtee. T'eh ny hoie ayns çheshvean y Vooar-Chaayr Oarpagh as ta king-cherroo ec queig colughtyn Fortune Global 500 as ram colughtyn DAX soit ayn. Ta Messe Düsseldorf stiurey as reaghey begnagh queigoo jeh mooar-haishbynyssyn traghtee yn theihll.
Baljyn as caayryn lannoonit
Ta Detmold goll er lannooney rish:
Yn Tashtey
Ta'n Tashtey aarlaghey yn bushaid bleinoil da Reiltys Ellan Vannin, as t'eh stiurey keeshyn, y cheesh-varrey as y cheesh-sthie, cooishyn tarmaynagh, coryssyn fysseree, scrutaght sthie, as yn argid cadjin myrgeddin. Ta Rheynnag Chooishyn Tarmaynagh jeh'n Tashtey stiurey coontaghyn pobble ayns Mannin.
She Allan Bell OKF Shirveishagh Tashtee roie.
Shennaghys
Va'n Boayrd Argidys currit er bun ayns 1962, agh va'n Lhiass-Chiannoort gobbraghey myr Shansyleyr jeh'n Steat-Chishtey as v'eh cur yn oraid bushaidagh da'n Tinvaal derrey ny 1970yn.
Stáisiún Sheáin Mhic Dhiarmada
She stashoon traenagh Shliggee eh Stáisiún Sheáin Mhic Dhiarmada ny Stashoon traenagh Shliggee (Sligo Mac Diarmada Station). Ta'n stashoon goaill shirveish er Shliggagh, Coontae Shliggee, Nerin. She kione-jurnaa t'ayn lesh daa ardane. Ta lhoob shaghnee er y linney ec çheet stiagh gys y stashoon. Ta ennym y ghraihder çheerey Yernagh Seán Mac Diarmada currit er y stashoon. Ta Iarnród Éireann, yn obbreyder raaidyn yiarn ashoonagh ayns Nerin, stiurey shirveishyn eddyr-chaayragh eddyr Shliggagh as Divlyn.
Michelangelo
She peinteyr, yallooder, ard-obbrinagh, feelee as jeshaghteyr Iddaalagh va Michelangelo di Lodovico Buonarroti Simoni (6 Mart, 1475 - 18 Toshiaght Arree, 1564). Rug eh faggys da Arezzo 'sy Tuscaan, ayns yn Iddaal, as hooar eh baase 'sy Raue. Ta enney mooar er son ram obbraghyn, Davy as Çhymmey er lheh.
Yn Tashtey
Shennaghys
Ayns 1986 va'n boayrd aa-enmyssit myr y Tashtey lurg yn aareaghey Reiltys.
Stáisiún Sheáin Mhic Dhiarmada
Shennaghys
Va'n stashoon foshlit er 3 Mee ny Nollick 1862, nar va kianglaghyn raaidyn yiarn goit ec Shliggagh gys Divlyn, gys Inis Ceithleann as y twoaie 'sy vlein 1881, as gys Limmeragh as y jiass 'sy vlein 1895. Va'n kiangley gys Inis Ceithleann doont 'sy vlein 1957 as haink jerrey lesh shirveishyn troailtee gys Limmeragh 'sy vlein 1963. Ta'n linney my yiass foast doont agh t'eh freillt ec ny lughtyn-reill er-yn-oyr dy vel eh jannoo seose ayrn jeh'n çhalee aalhiassee Conair Iarnróid an Iarthair ("Bollagh Raad Yiarn yn Eear").
Va'n stashoon aa-enmyssit myr Stáisiún Sheáin Mhic Dhiarmada 'sy vlein 1966.
Bee conning
She lus yn-ee eh bee conning (Sonchus oleraceus). Ta enmyn elley echey goaill stiagh bee muc, onnane veein as onnane vuc. Foddee bainney muc çheet er chammah's er Sonchus arvensis. T'eh dooghyssagh da'n Aishey as yn Europey, agh t'eh ry-akin ayns çheeraghyn elley. Dy cadjin, t'ad cur sarkyl er. T'eh skeaylley liorish rassyn ta goll er skeaylley magh er y gheay ny er ushtey.
An Seanchaisleán
Ta an Seanchaisleán (Oldcastle, Yernish son "y Shenn-Chashtal") ny valley ayns Coontae yn Vee, Nerin. T'eh soit ayns sheear hwoaie jeh'n choontae, er gerrey da'n joarey rish Coontae yn Chavan, as mygeayrt 21 km veih Ceanannas. Ta ny raaidyn ardjynagh - yn R154 as yn R195 çheet ry-cheilley 'sy valley. 'Sy vlein 2006 va 1,316 deiney cummal 'sy valley. Ta ny tommanyn roie-hendeeagh Loch Craobh soit er gerrey da'n valley - tommanyn ta begnagh 5,500 bleeaney d'eash.
Iascaigh
Ta Iascaigh (Yernish son "Eeastee", Baarle: Easky ny Easkey) ny valley beg slystagh er y raad ardjynagh R297 ayns Coontae Shliggee, Nerin. Ta'n balley soit er coose y Cheayn Sheear, 26 meeillaghyn veih Shliggagh as 15 meeillaghyn veih Beeal yn Aah, Coontae Vay Eo. Ta'n ard mygeayrt y valley ennoil er son ny reayrtyssyn aalin, as ta ram turryssee çheet dys y valley dagh blein as feme oc ayns spoyrtyn ushtey lheid as markiaght tonn, curragheyrys kayak, as eeasteyraght.
News of the World (albym)
She News of the World y sheyoo albym seyrlann liorish y vann craa-chiaull Goaldagh Queen. Hie eh er ny skealley magh er 28 Jerrey Fouyir 1977 liorish EMI Records 'sy Reeriaght Unnaneysit as liorish Elektra Records ayns ny Steatyn Unnaneysit. She News of the World va'n nah albym ve recortyssit ec ny seyrlannyn Sarm East Studios as Wessex Sound Studios ayns Lunnin, as er ny yeshaghtey ec Mike Stone, as v'eh co-ghientit ec y vann as Stone.
Geoff Davies (bluckaneyr)
She aa-vluckaneyr keirdey Sostynagh eh Geoffrey Peter Davies (ruggit er 1 Jerrey Souree 1947). Chloie eh myr meanagh 'sy Reeriaght Unnaneysit as ayns ny Steatyn Unnaneysit.
News of the World (albym)
Ayns 1977, va cloiederyn craa-chiaull punk, as ny Sex Pistols er lheh, cur rish aawoalley noi ellyneyryn y chraa-chiaull eiyrtyssagh lheid as Queen. Dreggyr y bann rish yn aawoalley shoh liorish aashaghey nyn sheean craa-chiaull heeansagh as ren ad jeeraghey ayns troa sheean craa-chiaull yoinagh. Ren yn albym roshtyn earroo 4 er y chaart UK Albums Chart as earroo 3 er y chaart Americaanagh Top Albums chart, as hooar eh teishtyssyn ard er feie ny Cruinney. Ta ny smoo na 4 millioonyn dy choipyn jeh'n albym eeckit ayns ny Steatyn Unnaneysit. Ren y singyl toshee, "We Are the Champions", roshtyn earroo 2 er y chaart UK Singles Chart as earroo 4 er y Billboard Hot 100. S'mestit ec y toshiaght va'n freggyrt chremeydagh rish News of the World as ram baghteyryn gra dy row mod kiaullee yn van er ve caghlaait. Ansherbee, t'eh coontit nish myr fer jeh albymyn Queen share choud's ta "We Are the Champions" as "We Will Rock You" coontit nish myr anthymyn y chraa-chiaull.
Rheynn Cooishyn Sthie (Mannin)
Ta'n Rheynn Cooishyn Sthie shickyraghey sauçhys, coadey as shickyrys jeh Ellan Vannin. Ta'n Rheynn freggyrtagh er son ny poleenyn, y Çhirveish Vooghey as Hauail, y Çhirveish Phryssoon as Pryssoon Ellan Vannin, y Çhirveish Phrowal, plannal gear-ghaue as y Coadey Theayagh.
Myrane lesh shen, ta'n Rheynn cur kiedoonys da taishbynyssyn çhentagyn, freayll recortys jeh skimmee sauçhys as kied currit daue dys gobbraghey ayns thieyn oast, as t'ee kiarail pohlldey as cooid da Barrantee Oaseirys Kiarrooghys Ellan Vannin.
She Shirveishagh Cooishyn Sthie roie Bill Malarkey OKF.
T'ad olteynyn politickagh jeh'n rheynn na:
Daniela Vega
She aghteyr as arraneyder eddyr-ghooagh Shilleeagh ee Daniela Vega Hernández (ruggit er 3 Mean Souree 1989). Ta enney share urree son e cloie ard-voyllagh 'sy scannane A Fantastic Woman (2017). Ec 90oo Aundyryn Academy ayns 2018, haink er Vega dy ve ny chied dooinney tessen-cheintyssagh rieau çhebbal ec ny h-Aundyryn. Ayns 2018, ren yn earishlioar Time enmyssey Vega myr nane jeh ny 100 deiney smoo cummaghtagh 'sy Dowan.
Darragh
Ta daa cheeal ec darragh. Foddee eh çheet er:
Uaxaclajuun Ubʼaah Kʼawiil
She Uaxaclajuun Ubʼaah Kʼawiil (ta goll er enney fo'n enmys "Hoght Conning Jeig" ) va'n ajaw ny yn reilltagh er y steat Mayagh ta kianglt rish Copán ayns ny Hondooraghyn noa-emshiragh (s'liklee dy nee Oxwitik va'n ennym Mayagh Classicagh echey ). Ren eh reirey eddyr 2 Jerrey Geuree 695 as 3 Boaldyn 738.
Shennaghys
Dirree Uaxaclajuun Ubʼaah Kawiil dys troyn Copán lurg baase y 12h reilltagh ayns linney yn vunneyder, Chan Imix Kʼawiil, ayns 695. Hoshee eh reirey lesh troggalys Strughtoor Esmeralda son corp y oanluckey. Ren eh shoh cur jerrey rish scansh oardagh y çhenn-çhiamble s'niessey da, Papagayo, v'er ny hroggal 250 bleeaney roish liorish Reilltagh 2, mac lesh Kʼinich Yax Kʼukʼ Moʼ. Ny s'anmey, hrog eh yn ghreeish yalloo-ocklagh vunneydagh er y çheu hiar jeh Strughtoor Esmeralda. Ta meer er y ghreeish cur ayns cooinaghtyn e troggalys 15 bleeaney lurg baase Chan Imix Kʼawiil.
Jonathan Kingdon
She baagh-oayllee, ughtar oaylleeaght, as ellyneyr eh Jonathan Kingdon (ruggit ayns 1935 ayns Tanzania). She co-heshaghtagh ronsee t'eh ec Ollooscoill Aah yn Ollee.